300ꯅꯨꯃꯤꯠ ꯀꯥꯞꯄ

ꯅꯨꯃꯤꯠ ꯀꯥꯞꯄ (ꯂꯦꯇꯤꯟ ꯔꯣꯃꯥꯟ ꯃꯌꯦꯛꯇ:  ) "ꯋꯥꯍꯟꯊꯣꯛꯇꯤ, ꯅꯨꯃꯤꯠꯄꯨ ꯇꯦꯟꯅ ꯀꯥꯞꯄ" ꯑꯁꯤ ꯑꯔꯤꯕ ꯃꯤꯇꯩꯂꯣꯟꯒꯤ ꯁꯩꯔꯦꯡ ꯂꯤꯁꯥꯡ ꯑꯃꯅꯤ ꯫ ꯂꯥꯢꯔꯤꯛ ꯑꯁꯤ ꯳꯳ ꯑꯦ.ꯗꯤ.ꯒꯤ ꯃꯃꯥꯡ ꯅꯠꯇ꯭ꯔꯒ ꯃꯇꯨꯡ ꯏꯅꯛ ꯅꯛꯅ ꯏꯕ ꯑꯣꯢꯔꯝꯒꯅꯤ ꯍꯥꯏꯅ ꯊꯥꯖꯅꯩ ꯫ ꯂꯥꯢꯔꯤꯛ ꯑꯁꯤ ꯁꯩꯔꯦꯡ ꯑꯃꯗꯤ ꯋꯥꯔꯦꯡ ꯇꯪꯈꯥꯢ ꯇꯪꯈꯥꯢ ꯌꯥꯟꯅꯔꯒ ꯏꯕꯅꯤ ꯫

ꯁꯩꯔꯦꯡ ꯑꯁꯤ ꯍꯧꯖꯤꯛ ꯐꯥꯎꯕꯗ ꯃꯤꯇꯩꯂꯣꯟꯒꯤ ꯂꯣꯢꯅꯁꯤꯟꯂꯣꯟꯗ ꯈ꯭ꯋꯥꯢꯗꯒꯤ ꯂꯤꯕ ꯁꯩꯔꯦꯡꯅꯤ ꯍꯥꯏꯅ ꯂꯧꯅꯔꯤ ꯫

ꯁꯝꯂꯞꯄ ꯋꯥꯔꯤ
300ꯅꯨꯃꯤꯠ ꯀꯥꯞꯄ

ꯁꯩꯔꯦꯡ ꯑꯁꯤꯗ, ꯅꯨꯃꯤꯠ ꯲ ꯂꯩ ꯫ ꯃꯈꯣꯢꯅꯤꯅ ꯃꯥꯂꯦꯝ ꯄꯨꯝꯕꯗ ꯉꯥꯟꯃꯤꯟꯅꯔꯝꯏ ꯫
ꯑꯍꯤꯡ ꯁꯦꯝꯅꯅꯕ ꯑꯅꯤꯁꯤꯒꯤ ꯃꯅꯨꯡꯗ ꯑꯃ ꯍꯥꯠꯄ ꯇꯥꯔꯝꯢ ꯫
ꯏꯆꯪ ꯊꯧꯕ ꯅꯨꯄꯥ ꯈ꯭ꯋꯥꯢ ꯅꯣꯡꯆꯦꯡ ꯄꯤꯄꯥ ꯑꯁꯤ ꯍꯩ ꯁꯤꯡꯂꯕ ꯇꯦꯟꯀꯥꯞꯄꯅꯤ ꯫ ꯃꯍꯥꯛꯅ ꯅꯨꯃꯤꯠ ꯲ ꯑꯁꯤꯒꯤ ꯃꯅꯨꯡꯗ ꯑꯃ ꯇꯦꯟꯅ ꯀꯥꯞꯄꯤ ꯫

ꯃꯩꯇꯩꯒꯤ ꯂꯥꯏꯔꯤꯛꯁꯤꯡꯒꯤ ꯃꯅꯨꯡꯗ ꯅꯨꯃꯤꯠ ꯀꯥꯞꯄ ꯍꯥꯏꯕꯁꯤ ꯌꯥꯝꯅ ꯂꯤꯔꯕ ꯂꯥꯏꯔꯤꯛ ꯑꯃꯅꯤ ꯫ ꯃꯁꯤꯗ ꯏꯔꯤꯕ ꯂꯣꯟꯗꯥ ꯑꯁꯤ ꯃꯩꯇꯩꯂꯣꯟ ꯑꯔꯤꯕꯅꯤ ꯫ ꯃꯁꯤꯗ ꯁꯟꯁ꯭ꯀ꯭ꯔꯤꯠ, ꯕꯥꯡꯂꯥꯅꯆꯤꯡꯕ ꯂꯣꯟ ꯑꯇꯩꯒꯤ ꯋꯥꯍꯩ ꯋꯥꯇꯥ ꯌꯥꯎꯕ ꯎꯗꯦ ꯫ ꯊꯥꯏꯅ ꯃꯃꯥꯡꯉꯩꯗꯒꯤ ꯍꯧꯗꯨꯅ ꯍꯧꯖꯤꯛ ꯐꯥꯎꯕꯗ ꯃꯩꯇꯩꯒꯤ ꯑꯃꯥꯏꯕꯁꯤꯡꯅ ꯆꯨꯞ ꯁꯥꯕꯗ, ꯅꯨꯃꯤꯠ ꯀꯥꯞꯄꯗ ꯏꯔꯤꯕ ꯋꯥꯔꯤ ꯑꯁꯤ ꯂꯥꯏꯂꯣꯟ ꯑꯣꯏꯅ ꯁꯛ ꯁꯣꯟꯅꯩ ꯫

ꯇꯥꯎꯍꯨꯏꯔꯦꯡ ꯑꯍꯟꯕꯒ ꯌꯣꯏꯃꯌꯥꯏ ꯅꯨꯃꯤꯠ ꯁꯅꯥ ꯈꯣꯝꯃꯗꯣꯟꯒ ꯑꯅꯤ ꯑꯁꯤ ꯃꯆꯤꯟ ꯃꯅꯥꯎ ꯃꯈꯣꯏ ꯃꯉꯥ ꯄꯣꯛꯃꯤꯟꯅꯕꯒꯤ ꯃꯊꯪꯁꯤꯠꯅ ꯃꯔꯤꯁꯨꯕ ꯑꯃꯁꯨꯡ ꯃꯉꯥꯁꯨꯕꯅꯤ ꯫ ꯃꯈꯣꯏ ꯑꯅꯤꯅ ꯅꯨꯃꯤꯠ ꯑꯅꯤ ꯆꯩꯑꯣꯏꯅꯅ ꯊꯕꯥ ꯑꯅꯤ ꯂꯦꯡꯁꯟꯅꯅ ꯄꯥꯜꯂꯕꯒꯤ ꯃꯈꯣꯏꯒꯤ ꯃꯅꯥꯏ ꯑꯣꯏꯔꯤꯕ ꯈ꯭ꯋꯥꯏ ꯅꯣꯡꯆꯦꯟꯕꯝ ꯅꯥꯏꯆꯥ ꯌꯦꯛꯃꯥ ꯍꯥꯎꯇꯣꯡꯂꯥꯟ ꯅꯃꯨ ꯄꯣꯡꯉꯥꯂꯥꯆꯥ ꯑꯇꯟꯕ ꯑꯁꯤꯅ ꯃꯇꯣꯝꯇ ꯃꯄꯨ ꯑꯅꯤꯒꯤ ꯊꯧꯒꯜ ꯇꯧꯕꯗ ꯌꯥꯝꯅ ꯋꯥꯔꯦ, ꯃꯄꯨꯡꯉꯣ ꯑꯅꯤ ꯑꯁꯤꯒꯤ ꯊꯕꯛ ꯇꯧꯕꯗ ꯃꯌꯨꯝ ꯃꯀꯩ ꯄꯥꯟꯕꯒꯤ ꯅꯨꯡꯉꯥꯏꯐꯝ ꯈꯪꯗ꯭ꯔꯦ ꯫ ꯃꯆꯥ ꯅꯨꯄꯥ ꯍꯥꯎꯗꯪꯈꯨ ꯑꯃꯁꯨꯡ ꯃꯆꯥ ꯅꯨꯄꯤ ꯍꯥꯎꯗꯪꯍꯟꯕꯨ ꯅꯤꯡꯊꯤꯅ ꯅꯥꯎꯌꯣꯛꯄꯁꯨ ꯉꯝꯗ꯭ꯔꯦ ꯫ ꯏꯄꯥꯔꯤ ꯍꯥꯎꯗꯪꯈꯨꯕꯨ ꯇꯔꯥ ꯆꯥꯛꯄꯨꯝ ꯁꯥꯏꯅ ꯅꯥꯎꯌꯣꯛꯐꯗꯦ, ꯏꯃꯣꯝ ꯍꯥꯎꯗꯪꯍꯟꯕꯨ ꯅꯥꯎꯌꯣꯛꯐꯗꯦꯑꯦ, ꯇꯥꯜꯂꯣꯏ ꯏꯔꯨꯝꯕꯤꯕꯨ ꯑꯣꯏꯔꯟ ꯊꯥꯅ ꯂꯥꯡꯒꯣꯟꯐꯗꯦꯑꯦ ꯍꯥꯏꯅ ꯋꯥꯑꯣꯏꯈꯤꯑꯦ ꯫

ꯃꯔꯝ ꯑꯗꯨꯅ ꯃꯍꯥꯛꯅ ꯃꯄꯨꯡꯉꯣ ꯑꯅꯤ ꯑꯁꯤ ꯍꯥꯠꯅꯅꯕ ꯋꯥꯅ ꯇꯦꯟ ꯁꯥꯔꯒ ꯃꯍꯥꯛꯅ ꯑꯃꯨꯛ ꯀꯥꯞꯄꯗ ꯁꯣꯏꯗꯅ ꯄꯥꯟꯅꯅꯕ ꯑꯏꯟ ꯀꯟꯕꯒ ꯂꯣꯏꯅꯅ ꯃꯈꯨꯠ ꯆꯨꯝꯅꯅꯕ ꯍꯣꯠꯅꯈꯤ ꯫ ꯅꯣꯡꯃ ꯃꯥꯒꯤ ꯅꯨꯄꯤꯅ ꯏꯁꯤꯡ ꯁꯣꯛꯇꯨꯅ ꯃꯀꯣꯛꯇ ꯐꯩꯖꯥ ꯁꯥꯔꯒ ꯏꯁꯤꯡ ꯄꯨꯜ ꯑꯊꯟꯕ ꯑꯃ ꯄꯨꯗꯨꯅ ꯂꯥꯛꯄꯗ ꯃꯍꯥꯛꯅ ꯇꯦꯟ ꯀꯥꯞꯇꯨꯅ ꯄꯨꯜ ꯑꯗꯨ ꯊꯨꯒꯥꯏꯈꯤ ꯫

ꯃꯅꯨꯡꯒꯤ ꯃꯆꯥꯛ
300ꯅꯨꯃꯤꯠ ꯀꯥꯞꯄ

ꯍꯌꯥ ꯍꯦ ꯍꯦ ꯂꯤꯛꯂꯥꯢ ꯑꯣ ꯑꯣꯢꯃ ꯌꯥꯢ ꯇꯥꯎꯇꯜꯄ ꯃꯄꯥꯜ ꯀꯣꯂꯧꯅꯣꯡꯄꯨ ꯈꯣꯜꯄꯤ ꯃꯥꯂꯦꯝ ꯂꯩꯄꯨ ꯂꯥꯝꯄꯤꯅ ꯀꯣꯂꯧ ꯅꯨꯃꯤꯠꯃꯥꯇ ꯃꯄꯥꯂꯤ ꯑꯃ ꯁꯥꯠꯂꯦ ꯍꯥꯢꯇꯄꯂꯥ꯫ ꯃꯄꯥꯂꯤ ꯍꯥꯟꯅ ꯁꯥꯠꯄ ꯑꯃꯇꯤ ꯊꯥꯡꯌꯤꯀꯨꯝ ꯆꯤ ꯁꯠꯅ ꯂꯣꯢꯃꯣꯝ ꯀꯨꯝ ꯍꯝꯃꯥꯡꯅꯂꯦ ꯃꯥꯂꯦꯝ ꯂꯣꯢꯇ ꯀꯨꯃꯥꯅ ꯂꯣꯢꯁꯣꯟ ꯈꯣꯢꯃꯤꯠ ꯃꯥꯅꯄ ꯑꯣꯢꯈꯤꯑꯦ꯫ ꯊꯥꯡꯌꯤ ꯑꯍꯥꯡꯄ ꯂꯣꯢꯃꯣꯝ ꯑꯆꯥꯎꯄꯤꯀꯤ ꯍꯣꯢꯅ ꯃꯇꯨꯡꯏꯟꯅ ꯊꯥꯡꯌꯤ ꯃꯣꯂꯥꯁꯤ ꯂꯣꯢꯃꯣꯝ ꯃꯇꯥꯡꯄꯨ ꯁꯂꯣꯟꯅꯈꯤ꯫ ꯃꯄꯥꯂꯤ ꯀꯣꯟꯅ ꯁꯥꯠꯄ ꯑꯃꯇꯤ ꯀꯥꯢꯂꯣꯢ ꯑꯂꯨꯝ ꯇꯨꯀꯨ ꯃꯄꯥꯄꯨ ꯄꯨꯝꯀꯥꯡꯅꯂꯦ ꯀꯣꯂꯧ ꯆꯨꯃꯤꯊꯥꯡ ꯋꯥꯡꯄꯜ ꯅꯨꯃꯤꯇꯥꯡ ꯑꯣꯢꯅ ꯁꯥꯂꯣꯟꯅꯈꯤ꯫ ꯑꯂꯣꯢ ꯁꯉꯥꯢ ꯂꯥꯜꯄꯤꯆꯥ ꯌꯥꯎꯂꯣꯢ ꯃꯇꯨꯡꯏꯟꯅ ꯁꯉꯥꯢ ꯑꯍꯤꯡꯃꯤꯠꯄꯨ ꯁꯥꯂꯣꯟꯅꯈꯤ꯫ ꯍꯥꯢꯇꯄꯂꯥ꯫ ꯃꯄꯥꯂꯤ ꯑꯃ ꯁꯥꯠꯄꯇꯤ ꯅꯨꯃꯤꯇ ꯃꯅꯥꯎ ꯀꯥꯢꯇꯪꯄ ꯀꯧꯑꯦ꯫

ꯂꯥꯢꯅꯤꯡ ꯂꯥꯢꯁꯣꯟꯗ
 ꯑꯔꯤꯕ ꯃꯤꯇꯩꯂꯣꯟ ꯑꯁꯤ "ꯆꯨꯞꯁꯥꯕ" ꯊꯧꯔꯝ (ꯃꯤ ꯁꯤꯕꯒꯤ ꯊꯧꯔꯝ ꯑꯃ)ꯗ ꯃꯥꯢꯕꯤꯁꯤꯡꯅ ꯍꯧꯖꯤꯛ ꯐꯥꯎꯕꯗ ꯁꯛꯅ ꯁꯣꯟꯅꯔꯤ ꯫ꯍꯥꯏꯔꯤꯕ ꯆꯨꯞ ꯁꯥꯕꯒꯤ ꯊꯧꯔꯝ ꯑꯁꯤ ꯃꯃꯥꯡꯉꯩꯗꯒꯤ ꯍꯧꯅ ꯃꯤꯁꯤ ꯆꯥꯗꯅ ꯁꯤꯕ, ꯎꯗꯒꯤ ꯇꯥꯗꯨꯅ ꯁꯤꯕ, ꯏꯁꯤꯡꯗ ꯇꯥꯗꯨꯅ ꯁꯤꯕ, ꯃꯔꯝ ꯆꯥꯗꯅ ꯁꯣꯛꯄꯟꯕ ꯁꯤꯕꯒ ꯃꯥꯟꯅꯅ ꯆꯣꯞꯄ ꯅꯪꯕꯅꯆꯤꯡꯕ ꯐꯠꯇꯕ ꯊꯧꯗꯣꯛ ꯑꯃꯕꯨ ꯃꯥꯒꯤ ꯁꯥꯒꯩ ꯅꯥꯇꯩꯗ ꯇꯦꯛꯁꯤꯟ ꯍꯟꯖꯤꯟꯗꯅꯕꯒꯤꯗꯃꯛ ꯆꯨꯞ ꯁꯥꯕꯒꯤ ꯊꯧꯔꯝ ꯑꯁꯤ ꯄꯥꯡꯊꯣꯛꯅꯔꯝꯃꯤ꯫

ꯏꯪꯂꯤꯁꯇ ꯍꯟꯗꯣꯛꯄ
 ꯑꯍꯥꯟꯕ ꯑꯣꯢꯅ ꯏꯪꯂꯤꯁ ꯂꯣꯟꯗ ꯍꯟꯗꯣꯛꯄ ꯑꯁꯤ ꯇꯤ.ꯁꯤ.ꯍꯣꯗꯁꯣꯟ ꯅ ꯏꯕ "ꯗ ꯃꯩꯇꯩꯁ" ꯍꯥꯏꯕ ꯂꯥꯢꯔꯤꯛ ꯇ ꯱꯹꯰꯸ꯇ ꯐꯣꯡꯈꯤ꯫:....2015.158175

ꯃꯃꯤꯡ ꯂꯩꯕ ꯆꯠꯅꯕꯤꯁꯤꯡꯗ
 ꯅꯧꯍꯧꯅꯅ, ꯁꯩꯔꯦꯡ ꯑꯁꯤꯒꯤ ꯋꯥꯔꯤꯁꯤ ꯐꯝꯄꯥꯛ ꯀꯨꯝꯃꯩꯒꯤ ꯃꯑꯣꯡꯗ ꯗꯦꯜꯂꯤꯒꯤ      ()ꯒꯤ ꯃꯈꯥꯗ ꯁꯥꯔꯨꯡꯕꯝ ꯕꯤꯔꯦꯟꯅ ꯂꯝꯖꯤꯡ ꯂꯝꯇꯥꯛꯄꯤꯗꯨꯅ ꯄꯨꯊꯣꯛꯈꯤ ꯫
ꯃꯤꯔꯦꯜ


 ꯃꯁꯤꯁꯨ ꯌꯦꯡꯕꯤꯌꯨ 
 ꯃꯦꯘꯅꯥꯗ ꯕꯙ ꯀꯥꯕ꯭ꯌ
 ꯗ ꯁꯠꯣꯔꯤꯖ ꯑꯣꯐ ꯁꯟ꯭ꯁ: ꯁꯦꯗꯣꯖ ꯐ꯭ꯔꯣꯝ ꯗ ꯄꯥꯁ (ꯏ-ꯄꯥꯎ ꯗ ꯐꯣꯟꯕ)
ꯅꯨꯃꯤꯠ ꯀꯥꯞꯄ

ꯃꯇꯦꯡ ꯂꯧꯈꯤꯕ ꯂꯥꯢꯔꯤꯛꯁꯤꯡ
 :....2015.267343
 :....2015.158175
ꯃꯇꯦꯡ ꯂꯧꯔꯛꯐꯝ

ꯃꯆꯥꯈꯥꯏꯕ:ꯃꯤꯇꯩꯒꯤ ꯐꯨꯡꯒꯥꯋꯥꯔꯤ
ꯃꯆꯥꯈꯥꯏꯕ:ꯃꯤꯇꯩꯂꯣꯟꯒꯤ ꯑꯔꯤꯕ ꯈꯨꯠꯏ ꯂꯥꯢꯔꯤꯛꯁꯤꯡ